79. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ αριθμ. Δγ/οικ. 43040/92 της 4/10 Σεπτ. 1992 (ΦΕΚ Β΄ 558) Διαδικασία υποβολής υπεύθυνης δήλωσης για μεταβολή της εργασιακής σχέσης των υπηρετούντων γιατρών κλάδου Ε.Σ.Υ. Έχοντας υπόψη: α)Τις διατάξεις του άρθρ. 63 του νόμ. 2071/1992. β)Τις διατάξεις της παρ. 9 του άρθ. 71 του νόμ. 2071/1992, αποφασίζουμε: 1.Οι υπηρετούντες γιατροί κλάδου Ε.Σ.Υ. μπορούν να μεταβάλουν την εργασιακή τους σχέση από πλήρους και αποκλειστικής σε μερικής απασχόλησης, με υπεύθυνη δήλωση του Νόμ. 1599/1986, που θα καταθέτουν στο Νοσοκομείο που υπηρετούν. Το νοσοκομείο στη συνέχεια, αφού πρωτοκολλήσει την υπεύθυνη δήλωση θα τη διαβιβάσει στο Υπουργείο Υγείας, Πρόνοιας και Κοινωνικών Ασφαλίσεων, Δ/νση Προσωπικού Τμήματος Γ΄, για την έκδοση διαπιστωτικής πράξης μετατροπής της εργασιακής σχέσης του γιατρού. Το δικαίωμα υποβολής υπεύθυνης δήλωσης, –για αλλαγή των εργασιακών σχέσεων δεν υπόκειται σε περιοριστικούς χρονικούς όρους. Ο γιατρός μπορεί να ασκήσει το ελεύθερο επάγγελμα μετά από την ημερομηνία υποβολής στο Νοσοκομείο της υπεύθυνης δήλωσης μετατροπής της εργασιακής του σχέσης από πλήρους και αποκλειστικής σε μερικής απασχόλησης. 